CELEX: 32007D0610
Language: mt
Date: 2007-09-11 00:00:00
Title: 2007/610/KE: Deċiżjoni tal-Kummissjoni tal- 11 ta’ Settembru 2007 dwar il-kontribuzzjoni finanzjarja tal-Komunità għal programm għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi barra mill-pajjiż għall-2007 (notifikata taħt id-dokument numru C(2007) 4147)

15.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 242/24
            
         DEĊIŻJONI TAL-KUMMISSJONI
   tal-11 ta’ Settembru 2007
   dwar il-kontribuzzjoni finanzjarja tal-Komunità għal programm għall-kontroll ta' organiżmi li jagħmlu ħsara lill-pjanti u prodotti għall-pjanti fid-dipartimenti Franċiżi barra mill-pajjiż għall-2007
   (notifikata taħt id-dokument numru C(2007) 4147)
   (It-test bil-Franċiż biss huwa awtentiku)
   (2007/610/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta’ Jannar 2006 li jistabbilixxi miżuri speċifiċi għall-agrikoltura fir-reġjuni l-aktar imbiegħda ta' l-Unjoni (1) u b'mod partikolari l-ewwel sentenza ta' l-ewwel sottoparagrafu 17(3),
   Billi:
   
               (1)
            
            
               Il-kundizzjonijiet ta' tkabbir fid-dipartimenti Franċiżi barra l-pajjiż jeħtieġu miżuri speċjali fir-rigward tal-produzzjoni tal-ħxejjex. Dawk il-miżuri jinkludu miżuri li jiswew ħafna flus għas-saħħa tal-pjanti.
            
         
               (2)
            
            
               Id-Deċiżjoni tal-Kummissjoni 2007/609/KE ta' l-10 ta’ Settembru 2007 dwar id-definizzjoni tal-miżuri eliġibbli għall-iffinanzjar tal-Komunità fil-programmi ta' kontroll ta' organiżmi li jagħmlu ħsara lill-pjanti u prodotti tal-pjanti fid-dipartimenti Franċiżi barra l-pajjiż, fl-Azores u l-Madeira (2) tiddefinixxi l-miżuri eliġibbli għall-iffinanzjar tal-Komunità taħt il-programmi għall-kontroll ta' organiżmi li jagħmlu ħsara lis-saħħa tal-pjanti u prodotti tal-pjanti fid-dipartimenti Franċiżi barra l-pajjiż, l-Azores u l-Madeira.
            
         
               (3)
            
            
               L-awtoritajiet Franċiżi ssottomettew lill-Kummissjoni programm li jipprovdi għall-miżuri tas-saħħa tal-pjanti. Dak il-programm jispeċifika l-għanijiet li jridu jinkisbu, ir-riżultati mistennija, il-miżuri li jridu jitwettqu, id-dewmien tagħhom u l-ispiża tagħhom bil-għan ta' kontribuzzjoni possibbli ta' l-iffinanzjar tal-Komunità. Il-miżuri li huwa provdut għalihom f'dak il-programm jissodisfaw il-kundizzjonijiet tad-Deċiżjoni 2007/4140/KE ta' l-10 ta' Settembru 2007 dwar id-definizzjoni tal-miżuri eliġibbli għall-iffinanzjar tal-Komunità fil-programmi għall-kontroll ta' l-organiżmi li jagħmlu ħsara lill-pjanti u prodotti tal-pjanti fid-dipartimenti Franċiżi barra l-pajjiż, fl-Azores u fil-Madeira.
            
         
               (4)
            
            
               Skond l-Artikolu 3(2)(a) tar-Regolament tal-Kunsill (KE) Nru 1290/2005 tal-21 ta’ Ġunju 2005 dwar l-iffinanzjar tal-politika agrikola komuni (3), il-miżuri tas-saħħa tal-pjanti għandhom jiġu ffinanzjati mill-Fond Ewropew għall-Garanzija Agrikola. Għall-fini tal-kontroll finanzjarju ta’ dawk il-miżuri, l-Artikoli 9, 36 u 37 ta' dak ir- Regolament għandhom japplikaw.
            
         
               (5)
            
            
               Il-miżuri stipulati f’din id-Deċiżjoni huma konformi ma’ l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Kontribuzzjoni finanzjarja tal-Komunità lil Franza għall-programm uffiċjali għall-kontroll ta' organiżmi li jagħmlu ħsara lill-pjanti u prodotti tal-pjanti fid-dipartimenti Franċiżi barra l-pajjiż għall-2007, kif speċifikat fil-Parti A ta' l-Anness, huwa approvat.
   Għandu jkun limitat għal 60 % ta' l-ispiża totali eliġibbli, kif speċifikat fil-Parti B ta' l-Anness, b'massimu ta' EUR 224 700 (il-VAT eskluża).
   Artikolu 2
   1.   Avvanz ta' EUR 100 000 għandu jitħallas fi żmien 60 ġurnata wara li ssir talba ta' ħlas minn Franza.
   2.   Il-bilanċ tal-kontribuzzjoni finanzjarja għandu jitħallas sakemm rapport finali ta' implimentazzjoni fuq il-programm jiġi sottomess lill-Kummissjoni f'forma elettronika sal-15 ta’ Marzu 2008 l-aktar tard.
   Dan ir-rapport għandu jkun fih:
   
               (a)
            
            
               evalwazzjoni teknika konċiża tal-programm sħiħ, inkluż il-grad ta' kisba ta' l-għanijiet fiżiċi u kwalittattivi u tal-progress miksub, u evalwazzjoni ta' l-impatt immedjat fitosanitarju u ekonomiku, u
            
         
               (b)
            
            
               dikjarazzjoni ta' l-ispiża finanzjarja li tindika n-nefqa propja mqassma skond is-sotto-programm u l-miżura.
            
         3.   Fir-rigward tat-tqassim indikattiv tal-baġit speċifikat fil-Parti B ta' l-Anness, Franza tista' taġġusta l-iffinanzjar bejn il-miżuri differenti fl-istess sotto-programm fi ħdan limitu ta' 15 % tal-kontribuzzjoni tal-Komunità għal dan is-sotto-programm, sakemm l-ammont totali ta' l-ispejjeż eliġibbli skedati fil-programm ma jinqabżux u b'hekk l-għan ewlieni tal-programm jintilef.
   Għandha tgħarraf lill-Kummissjoni dwar kull tibdila li ssir.
   Artikolu 3
   Din id-Deċiżjoni għandha tidħol fis-seħħ mill-1 ta’ Jannar 2007.
   Artikolu 4
   Din id-Deċiżjoni hija indirizzata lir-Repubblika Franċiża.
   
      Magħmul fi Brussell, 11 ta’ Settembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 42, 14.2.2006, p. 1. Ir-Regolament kif emendat bir-Regolament (KE) Nru. 2013/2006 (ĠU L 384, 29.12.2006, p. 13).
   
      (2)  Ara paġna 20 tal-Ġurnal Uffiċjali kurrenti
   
      (3)  ĠU L 209, 11.8.2005, p. 1. Ir-Regolament kif l-aħħar emendat bir-Regolament (KE) Nru 378/2007 (ĠU L 95, 5.4.2007, p. 1).
   
      ANNESS
      Programm u tqassim indikattiv tal-baġit għall-2007
      PARTI A
      Programm
      Il-programm għandu jikkonsisti fi tliet sotto-programmi:
      
                  (1)
               
               
                  sotto-programm għad-dipartiment tal-Martinique:
                  
                              (a)
                           
                           
                              Il-Miżura 1.1: evalwazzjoni tas-saħħa tal-pjanti u dijagnostiċi permezz ta' l-użu tal-laboratorju reġjonali u l-mobile unit tiegħu (“labo vert”);
                           
                        
                              (b)
                           
                           
                              Il-Miżura 1.2: studju tal-bijodiversità fl-irziezet tal-frott jew tal-ħxejjex;
                           
                        
            
                  (2)
               
               
                  sotto-programm għad-dipartiment tal-Guyana:
                  
                              (a)
                           
                           
                              Il-Miżura 2.1: twaqqif ta' sistema agrikola fitosanitarja ta' twissija għall-produzzjoni tar-ross;
                           
                        
                              (b)
                           
                           
                              Il-Miżura 2.2: tisħiħ tal-kapaċità dijagnostika permezz ta' l-użu tal-laboratorju reġjonali u l-mobile unit tiegħu (“labo vert”);
                           
                        
            
                  (3)
               
               
                  sotto-programm għad-dipartiment tal-Guadeloupe:
                  
                              (a)
                           
                           
                              Il-Miżura 3.1: twaqqif ta' netwerk ta' stħarriġ għad-dubbien tal-frott;
                           
                        
                              (b)
                           
                           
                              Il-Miżura 3.2: stħarriġ u insegwiment tal-marda s-safra tal-ġewż ta' l-Indi;
                           
                        
                              (ċ)
                           
                           
                              Il-Miżura 3.3: immaniġġjar tar-riskju ta' l-introduzzjoni ta' organiżmi li jagħmlu l-ħsara mill-attività turistika;
                           
                        
                              (d)
                           
                           
                              Il-Miżura 3.4: twaqqif ta' metodu għall-bio-depollution tal-ħamrija kontaminata bil-chlordecone u l-HCH
                           
                        
                              (e)
                           
                           
                              Il-Miżura 3.5: kontroll immirat tan-nemla manioc.
                           
                        
            PARTI B
      Tqassim indikattiv tal-baġit
      (f'euro), b'indikazzjoni tar-riżultati varji mistennija
      
                  Sotto-programmi
               
               
                  Natura tar-riżultati (S: Forniment ta' servizzi, R: riċerka jew xogħol ta' studju)
               
               
                  Infiq eliġibbli
               
               
                  Kontribuzzjoni nazzjonali
               
               
                  Kontribuzzjoni tal-KE
               
            
                  Martinique
               
            
                  Miżura 1.1
               
               
                  Djanjostika fitosanitarja fil-post (S)
               
               
                  75 000 
               
               
                   
               
               
                   
               
            
                  Miżura 1.2
               
               
                  Studju dwar il-bijodiversità u awżiljarji ta' benefiċċju (R)
               
               
                  40 500 
               
            
                  Sotto-total:
               
               
                   
               
               
                  115 500 
               
               
                  46 200 
               
               
                  69 300 
               
            
                  Guyane
               
            
                  Miżura 2.1
               
               
                  Sistema fitosanitarja ta' twissija mudellizzata (R)
               
               
                  110 000 
               
               
                   
               
               
                   
               
            
                  Miżura 2.2
               
               
                  Djanjostika fitosanitarja fil-post (S)
               
               
                  25 000 
               
            
                  Sotto-total:
               
               
                   
               
               
                  135 000 
               
               
                  54 000 
               
               
                  81 000 
               
            
                  Guadeloupe
               
            
                  Miżura 3.1
               
               
                  Twaqqif ta' netwerk ta' evalwazzjoni għad-dubbien tal-frott (R)
               
               
                  28 000 
               
               
                   
               
               
                   
               
            
                  Miżura 3.2
               
               
                  Rapport ta' l-istħarriġ għal marda u komunikazzjoni lill-produtturi dwar ir-riskji fitosanitarji (S)
               
               
                  12 000 
               
            
                  Miżura 3.3
               
               
                  Azzjonijiet tal-komunikazzjoni lill-pubbliku dwar ir-riskji ta' introduzzjoni ta' organiżmi li jagħmlu ħsara (S)
               
               
                  28 000 
               
            
                  Miżura 3.4
               
               
                  Twaqqif ta' metodu ta' bio-depollution għall-ħamrija kontaminata (R)
               
               
                  15 000 
               
            
                  Miżura 3.5
               
               
                  Studju dwar kontroll integrat possibbli ta' organiżmi li jagħmlu ħsara (R)
               
               
                  41 000 
               
            
                  Sotto-total:
               
               
                   
               
               
                  124 000 
               
               
                  49 600 
               
               
                  74 400 
               
            
                  Total
               
               
                   
               
               
                  374 500 
               
               
                  149 800 
               
               
                  224 700